Велоципед

Велоципед (з фр. vélocipède) – прототип бицикля, на котром але еще не была ани  трансмиссия, ани гамы, а рушаня, бѣг и спераня ѣздець  реализовав властныма ногами, операючи ся на землю.

Вынайдѣня
Первый велоципед  справив  року 1817 барон Карл Дрез (Karl Drais). Сам вынаходник  называв свой вынаход Laufmaschine (машина бѣгти). Перва задокументована ѣзда одбыла ся 12. юна 1817 з Маннгайму до гостинця "Schwetzinger Relaishaus" в Райнау (днесь подгород Маннгайма), по найлѣпшой дорозѣ Вельгерцогства Баден. Дорога там и назад вынесла 15 км, и ѣзда забрала му около годины,Mick Hamer. а найвекшов сензациов того часу было, же стало ся то без коня.  Еднак по даскельо роках, коли велоципед вышов на торг, появили ся и тяжкости.  Стало ся очевидным, же на дорогах, порытых возовыми колеями, тяжко держати ровновагу машины, и так ѣздцѣ велоципеда имили ся ходити по ходниках и рухали ся над мѣру скоро, огрожуючи пѣшых ходцьох. Наслѣдком было, же власти в Германии, Великой Британии, Споеных Штатох заказали хосновати велоципед.Karl Drais-The New Biography by Dr. Hans-Erhard Lessing.

Вынаход нараз достав знамости и популарности.  Дрезов сочасник, молодый поет Ян Коллар, котрый в рр. 1817–1819 учив ся в Йенѣ бѣгав на такой машинѣ на ранде до своей милой.Грубишек, с. 9.  Колесарѣ и вынаходникы такой зачали з продукциов и вылѣпшѣньом машины.  Уже в року 1918 была машина на бѣганя популарнов забавов и в Булоньском лѣсѣ в Парижу, де   достала назву велоципед.  

Етимология назвы
Французское слово vélocipède было придумано яко назва про вынаход Дреза на основѣ лат. velox pedes (быстрый, шиковный ходець). Назва тоту перебрали Польща и Россия, котры културно тѣсно контактовали зоз Франциов. Тота назва пак была еднако платна и про трициклы, и про квадроциклы.

Далшый вывин

Наслѣдком конштрукции велоципеда требало го выробити такой вышкы, котра бы в повности одповѣдала довжинѣ ног ѣздця, и так быв то транспорт аж понад мѣру индивидуалный. Тоту проблему вырѣшив вынаходник Жозеф Нисефор Ньепс (Joseph Nicéphore Niépce), сам активный ѣздець на велоципедѣ, котрый придумав сѣдло з регулованов вышков. Великое число вынаходникох и конштруктерох в наступных роках активно дали ся на вылѣпшѣня  велоципеда.  Главный принос належав англицкым и французскым  вылѣпшователям. В другой половцѣ ХІХ. ст. во  Франции интерес до той новоты и выроба ей упадае через франко-прусску войну (1870–1871).  Центер выробы и вывину переносить ся до Англии и США. Року  1891 найлѣпшы бициклѣ выробляли в Англии, а цѣлково же в Европѣ и Америцѣ было около 1000 фабрик на выробу бицикльох.Брокгауз-Ефрон, т.5а, сс. 854–857. Але то уже была зовсѣм друга машина и веце росширила ся по свѣтѣ ей английска назва бицикель (англ. bicycle). Межи Русинами назва велоципед заховала ся лем у Лемкох в Польщи.Горощак, cc. 133, 331 

Жерела
 Велосипедъ. // Энциклопедический словарь / под ред. проф. И. Е. Андреевского. - Санкт-Петербург : Ф. А. Брокгауз, И. А. Ефрон, 1890-1907. Т. 5а: Вальтер - Венути. - 1892.
 Horoszczak, Jarosław. Słownik łemkowsko-polski . Rutenika. Warszawa, 2004.
 Hrubíšek, Ivo. Na kole za zdravím. Olympia. Praha, 1982.

Одказы
 Mick Hamer. Brimstone and Bicycles // New Scientist, 29 January 2005 (англ.)
 www.karldrais.de S. Fink and H. E. Lessing. Сайт памяти Карла Дреза (англ.)
 Брокгауз-Ефрон: Велосипед (русс.)

 Референции 

Катеґорія:Біціґлї